Retterstedet på Akershus festning

Retterstedet på Akershus festning ble brukt til henrettelser av nordmenn under andre verdenskrig. Det er satt opp et minnesmerke og en navneplate med 42 navn på retterstedet, like ved Norges Hjemmefrontmuseum på Akershus festning.

Henrettelsene fant sted ved tre tilfeller i 1945. De første var gisler som ble henrettet 9. februar etter motstandsbevegelsens likvidering av politigeneral og sjef for Statspolitiet, Karl Marthinsen. Tyve mennesker måtte bøte med livet denne dagen. Neste dag ble åtte til henrettet. Til sist ble fjorten personer henrettet den 17. mars. 

Alle henrettelser ble utført ved skyting. Mange av henrettelsene den 9. og 10. februar ble utført av tjenestemenn fra det norske Statspolitiet.Side 235-256, Eirik Veum: Nådeløse nordmenn : Statspolitiet 1941-1945, Kagge forlag (2012) 

Minnesmerket over henrettede
Minnesmerket har teksten «De kjempet de falt de gav oss alt. På dette sted ble norske patrioter skutt under krigen 1940 1945». Navneplaten har teksten «Ved dette sted ble 42 nordmenn henrettet av den tyske okkupasjonsmakten». Dessverre er det en feil på navneplaten. Alf Berg ble skutt den 10. februar, ikke den 9. februar.  Den omfatter følgende nordmenn:

9. februar 1945

NavnFødtMerknaderHans Konrad Andersen21. desember 1922Milorg D13.Kåre Lorang Andersen30. mai 1924Milorg D13.Gunnar Svein Anklev31. mai 1917Milorg D13.Frans Oscar Johan Aubert30. mars 1913Milorg D13.Alf Berg19. august 1923Milorg D13.Erik Larsen Bye15. juli 1918Milorg D13.Carl Ferdinand Gjerdrum9. april 1898Asle Grepp27. november 1919Arrestert 12. juni 1944, illegale aviser.Tor Oddvar Halvorsen11. oktober 1922Milorg D13.Bjørn Hansen-Engenes14. april 1922Milorg D13.Ludvig Henrik Hanssen25. april 1926Milorg D13.Aksel Henry Hansson23. juli 1918Milorg D13.Aage Lorang Martinsen26. mai 1916Milorg D13.Ivar Moum6. oktober 1921Milorg D13.Sverre Eivind Nielsen9. august 1923Milorg D13.Thorvald Martinussen Ones1. november 1894Milorg D13.Kaare Sundby1. januar 1905Milorg D13.Haakon Sæthre20. oktober 1891Aage Andersen Sørum4. november 1926Milorg D13.Jon Asbjørn Vislie6. oktober 1896

10. februar 1945
NavnFødtMerkanderErland Hovde9. februar 1916Reidar Johansen9. juni 1923Rolf Kristian Johansen28. mai 1921Borgar Aune Knutsen24. mai 1922Einar Wilfred Næss9. februar 1918Milorg D13.Hans Pedersen14. juli 1914Armand Eilert Stang4. oktober 1903Åge Hermann Tolpinrud28. april 1922

17. mars 1945

NavnFødtMerkanderArvid Andersen21. januar 1922Erik Bruun29. oktober 1920Milorg D13.Henry Gundersen3. mars 1920Milorg D13.Harald Anfinn Moe12. november 1906Johan Ingolf Nordstrøm15. juni 1921Milorg D13.Kåre Adolf Olafsen19. januar 1920Frank Olsen30. april 1922Milorg D13.Kjell Storm Ramberg18. juli 1922Milorg D13.Harald Sigmund Anker Ryller5. juli 1913Milorg D13.Per Steen24. juni 1926Milorg D13.Karl Henry Tangberg7. mars 1925Kjell Arthur Uddal23. august 1924Milorg D13.Hans Wiktor Walle22. desember 1925Storm Willads Weinholdt11. januar 1920Milorg D13.

Andre henrettelser

Flere tyske soldater ble henrettet på festningen i løpet av krigen, trolig på samme sted. Det er ikke reist noe minnesmerke over dem. Det må antas at det dreier seg om en blanding av soldater som var dømt for kriminelle handlinger og desertører, muligens også tyskere som hadde utført motstandsarbeid.

Minst fire andre nordmenn ble også skutt her, uten å være omfattet av noe minnesmerke. I ett tilfelle dreier det seg om en politimorder og kriminell NS-medlem. I minst tre tilfeller dreier det seg om desertører fra Waffen-SS og den tyske krigsmarine.Side 17, 255. Eirik Veum: Nådeløse nordmenn : Statspolitiet 1941-1945, Kagge forlag (2012)

Referanser

Kilder
Utgangspunktet for artikkelen er hentet fra omtalen av retterstedet på lokalhistoriewiki.no, denne artikkelversjonen

Kategori:Oslos historie
Kategori:Norge under andre verdenskrig
Kategori:Kulturminner i Sentrum (Oslo)